આ દુનિયાની અંદર જાતિને આધારે કરાતો ભેદભાવ ખૂબ મોટા પ્રમાણમાં છે. કોઈ વ્યક્તિ જે પણ પ્રકારે જીવી રહ્યુ છે, ત્યાં સુધી પહોંચવા સંઘર્ષ એણે કર્યો જ હોય છે. એમાંથી ઘણા લોકોને આ દુનિયા અલિપ્ત જ રાખે છે, કારણ કે એ પ્રકારનાં લોકો એમના કહેવાતા સમાજની વ્યાખ્યામાં બંધબેસતા નથી. કોઈ પણ વ્યક્તિની જિંદગીને અને એની લાગણીઓ વિશે બોલવું ખૂબ સહેલું છે, કારણ કે એ વ્યક્તિનું જીવન તમે જીવ્યા હોતાં નથી, જો જીવવાનું આવે તો મોટાભાગનાં જીવી પણ ન શકે. ખૂબ સુંદર રીતે એક સંદેશ આપતી આ સાડા ત્રણ મિનિટની ફિલ્મ વિશે હું શું લખવું એ નક્કી કરી શકતો નથી, પણ, મારે એ પહોંચાડવી છે બીજા લોકો સુધી એટલે પ્રયત્ન કર્યો. 'મસાણ' ફિલ્મનાં ડિરેક્ટર નીરજ ઘાયવાન દ્વારા બનાવેલી આમ તો આ એક એડ છે વિક્સ માટેની, પણ એ માનવતાની વ્યાખ્યા કરે છે. આ વીડિયો જુઓ અને ખુદ જાણો.